**A kutatási infrastuktúra használati szabályzata**

**a BME Fizikai Kémia és Anyagtudományi Tanszékén**

A Fizikai Kémia és Anyagtudományi Tanszék kutatási infrastruktúrájának legfontosabb elemei:

1. Polimerek, lágy anyagok és kompozitjaik termikus és mechanikai teljeskörű vizsgálata: DSC, TG, DMTA, mechanikai tesztelők, ingás törő, reométer.
2. Részecskeméret analízis: diffrakciós és fényszóródás elven működő készülékek, mikroszkópok.
3. Felületanalitika, peremszög mérése, pórusszerkezet vizsgálata.
4. Polimer félüzemi laboratórium: belső keverő, extrúder, hengerszék, fröccsöntőgépek, porkeverő, MFI mérő.
5. Számítógépklaszter elméleti kémiai számításokhoz.

A tasznék teljes kutatási infrastruktúrája megtekinthető a BME Vegyészmérnöki és Biomérnöki Kar honlapján: http://ch.bme.hu/kutatas/tanszek/fkat/kategoria/infrastruktura/

**Nyitottság**

Műszereink szabadon elérhetőek minden BME egyetemi kutatócsoport, továbbá hazai és külföldi egyetemi/akadémiai kutatócsoport illetve ipari partnerek számára. Az infrastruktúra igénybevételéhz, kérjük, vegyék fel a kapcsolatot a Fizikai Kémia és Anyagtudományi Tanszék tanszékvezetőjével (Prof. Pukánszky Béla, bpukanszky@mail.bme.hu) vagy a kiválaszott készülék kapcsolattartójával (készülékenként megtalálható a Kar honlapján, http://ch.bme.hu/kutatas/tanszek/fkat/kategoria/infrastruktura/). A bejelentett igények alapján megszervezzük az egyes műszerek használati rendjét.

**Az igénybevétel feltételei**

A partnerek a mérési igény bejelentésekor megadják, hogy milyen információra kíváncsiak a mintákkal kapcsolatban. A mérés megrendelését követően a mintákat postai úton vagy személyesen, időpontegyeztetést követően eljuttatják tanszékünkre, ahol előre egyeztetett határidőre elvégezzük a méréseket. Lehetőséget biztosítunk arra is, hogy a mérést a megrendelővel együtt végezzük, ekkor a megrendelő tevékenyen részt vehet a mérések végzésében és a kiértékelésben. A mérési eredményekről hivatalos mérési jegyzőkönyvet küldünk a partnernek.

Téritési lehetőségek:

* Mérés elvégzése díjfizetésért. A megrendelő kifizeti a mérés árát, és szabadon rendelkezik a mérés eredményével.
* Mérés elvégzése térítés nélkül szakmai együttműködés keretén belül. A megrendelőnek nem kell fizetnie a mérésért. A megrendelő a SKI-hoz tartozó mérést végző személyt feltüntetni társzerzőként azokon a publikációkon, prezentációkon, ahol az SKI által szolgáltatott mérési eredmény is szerepel.

A mérés költségeiről a mérés bejelentésekor egyeztet a megrendelő és az SKI részéről kijelölt felelős. A mérés jellegétől függően lehetőség van óradíj alapján, illetve mintaszám szerinti elszámolásra, ennek részleteiről szintén a mérés bejelentésekor kell megállapodni a feleknek. Egyetemeknek, főiskoláknak, kutatóintézeteknek díjfizetéses mérés esetén jelentős kedvezményt nyújtunk.